Jidda

Jidda (arabisk: جدّة Ǧiddah) er en by ved Rødehavet i det vestlige Saudi-Arabia. Den er landets nest største by. begynte som en fiskerlandsby ca. 500 f.Kr., og vokste i betydning etter at kalifen Uthman ibn Affan gjorde den til havn for pilegrimsreisende til Mekka og Medina. Omkring 90 % av byen ble anlagt etter 1948 i forbindelse med den sterke veksten i landets økonomi. Byen har en kystlinje på 60 km.

Byen hadde 3,7 millioner innbyggere i 2022. Folkeveksten har etter år 2000 vært på rundt 2,5 % årlig (opplysninger i 2024), noe som er en av de høyeste i regionen.

Jidda regnes som mer internasjonal, kosmopolittisk og liberal enn Riyadh. Jidda hadde noen hovedstadsfunksjoner med utenriksdepartement og ambassader inntil dette ble flyttet til Riyadh på 1980-tallet. Det er mange fremmedarbeidere knyttet til byens økonomiske aktivitet (opplysninger i 2024). Den er landets viktigste havn og kommersielle senter. Omkring 65 % av landets import med sjøtransport kommer inn via Jidda. Arven som inngangsport for pilegrimsreisende videreføres i dag både til sjøs og gjennom den godt trafikkerte Kong Abdulaziz internasjonale lufthavn. Det er hovedveier til Mekka og Medina. I 1987 kom det omkring 1 million pilgrimer til byen. Jernbaneforbindelse til blant annet Mekka, Medina, og østover er under bygging. Organisasjonen for islamsk samarbeid har sitt hovedkvarter i byen.

Det historiske Jidda med Al Balad-området ble i 2014 oppført på UNESCOs verdensarvliste. Byen har kulturelle spor etter blant annet osmansk og egyptisk påvirkning.«Historic Jeddah, the Gate to Makkah», UNESCO World Heritage Centre. Et annet landemerke i byen er Kong Fahds fontenne.

Rett nord for byens flyplass planlegges det en ny bydel, Kingdom City. Her startet byggingen av Kingdom Tower i 2013, som med over 1000 meters høyde er ment å overta Burj Khalifa som verdens høyeste bygning.

Befolkningen i 1948 var 30.000, i 1970 350.000, i 1982 1 million og i 1990 1,6 millioner.

Byen har kystklima med middeltemperatur på 32⁰C og relativ luftfuktighet normalt rundt 70-80 %.

 Vennskapsbyer 
Jidda har 23 vennskapsbyer:
 Almaty, Kasakhstan
 Amman, Jordan
 Baku, Aserbajdsjan
 Alexandria, Egypt
 Kairo, Egypt
 Stuttgart, Tyskland
 Dubai, De forente arabiske emirater
 Jakarta, Indonesia
 Istanbul, Tyrkia
 Adana, Tyrkia
 Johor Bahru, Malaysia
 Kazan, Russland Karachi, Pakistan
 Mary, Turkmenistan
 Odessa, Ukraina
 Osh, Kirgisistan
 Plovdiv, Bulgaria
 Casablanca, Marokko
 Rio de Janeiro, Brasil
 Shimonoseki, Japan
 Oslo, Norge
 St. Petersburg, Russland
 Strasbourg, Frankrike
 Xi'an, Kina

 Galleri 

 Referanser 

 Eksterne lenker 


Kategori:Byer i Saudi-Arabia
Kategori:Provinsen Mekka
Kategori:Verdensarven i Asia